Τίτλος εισήγησης:

«Αρχεία και Ερευνητικοί Τ[ρ]όποι: Κριτικοί Αναστοχασμοί πάνω σε μια Συμμετοχική Τοιχογραφία»

Τίτλος / ιδιότητα:

Κωνσταντίνος Αβραμίδης, Λέκτορας, Τμήμα Αρχιτεκτονικής, Πανεπιστήμιο Κύπρου

Κωνσταντίνος Διαμαντής, Υποψήφιος Διδάκτωρ, Τμήμα Πολιτισμού, Δημιουργικών Μέσων και Βιομηχανιών, Πανεπιστήμιο Θεσσαλίας

Σύντομα βιογραφικά:

Ο Κωνσταντίνος Αβραμίδης είναι Λέκτορας Αρχιτεκτονικής και Τοπίων στο Πανεπιστήμιο Κύπρου. Αποφοίτησε από το Τμήμα Αρχιτεκτονικής του Αριστοτελείου Πανεπιστημίου Θεσσαλονίκης, ολοκλήρωσε πρώτος με άριστα το Μεταπτυχιακό πρόγραμμα Αρχιτεκτονική και Σχεδιασμός του Χώρου στο Εθνικό Μετσόβιο Πολυτεχνείο και εκπόνησε Διδακτορικό στον Αρχιτεκτονικό Σχεδιασμό στο University of Edinburgh ως υπότροφος του Edinburgh College of Art. Έχει διδάξει εκτενώς στην Ελλάδα και τη Μεγάλη Βρετανία, πιο πρόσφατα στα Drury University και University of Portsmouth. Είναι συνιδρυτής του επιστημονικού περιοδικού *Drawing On* και συνεπιμελητής του *Graffiti and Street Art: Reading, Writing and Representing the City* (Routledge, 2017).

Ο Κωνσταντίνος Διαμαντής σπούδασε στο Τμήμα Πολιτισμικής Τεχνολογίας και Επικοινωνίας του Πανεπιστημίου Αιγαίου και είναι κάτοχος μεταπτυχιακού διπλώματος από το πρόγραμμα Οπτικής Ανθρωπολογίας & Ανθρωπολογίας των Μέσων στο Ελεύθερο Πανεπιστήμιο του Βερολίνου (FU). Είναι υποψήφιος διδάκτορας και ακαδημαϊκός υπότροφος στο Τμήμα Πολιτισμού και Δημιουργικών Μέσων και Βιομηχανιών του Πανεπιστημίου Θεσσαλίας. Αποτελεί ιδρυτικό μέλος του Διεθνούς Θερινού Σχολείου «Documentary & Εthnographic Μultimodal Αpproaches» σε συνεργασία με το Ολλανδικό Ινστιτούτο Αθηνών (ΝΙΑ), το Leiden University και το University Amsterdam (VU).